《次子友竿字韵》
宋代·李流谦

百战残兵但揭竿，每闻风鹤意先阑。
怀中鼠腊元非璞，味外盐梅不止酸。
细读知君应掩口，苦吟笑我已刳肝。
中天赫日临无际，一点萤飞宿草寒。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。